[bookmark: _Hlk128553809]Návrh
VYHLÁŠKA
Ministerstva zdravotníctva Slovenskej republiky
z ................ 2026,
ktorou sa mení vyhláška Ministerstva zdravotníctva Slovenskej republiky č. 99/2016 Z. z. o podrobnostiach o ochrane zdravia pred záťažou teplom a chladom pri práci v znení neskorších predpisov
Ministerstvo zdravotníctva Slovenskej republiky podľa § 62 ods. 1 písm. r) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov ustanovuje:
Čl. I
Vyhláška Ministerstva zdravotníctva Slovenskej republiky č. 99/2016 Z. z. o podrobnostiach o ochrane zdravia pred záťažou teplom a chladom pri práci v znení vyhlášky č. 227/2019 Z. z. a vyhlášky č. 381/2022 Z. z. sa mení takto:

1. V § 1 sa vypúšťa písmeno h).

2. [bookmark: _GoBack]V § 8 odsek 2 znie:
[bookmark: paragraf-8.odsek-2.oznacenie][bookmark: paragraf-8.odsek-2.text]„(2) Pri činnostiach podľa odseku 1 zamestnávateľ zabezpečí posúdenie zdravotného rizika záťaže teplom alebo záťaže chladom v spolupráci s pracovnou zdravotnou službou, ktorá vypracuje posudok o riziku s kategorizáciou prác z hľadiska zdravotného rizika podľa § 30 odsek 1 písm. b) zákona; pri posúdení zdravotného rizika prihliada najmä na 
a) [bookmark: paragraf-8.odsek-2.pismeno-a.text][bookmark: paragraf-8.odsek-2.pismeno-a]popis vykonávanej činnosti so zohľadnením pracovných podmienok a triedy práce, vrátane pracovných postupov pre jednotlivé pracovné činnosti súvisiace so záťažou teplom, záťažou chladom a kontaktom pokožky s povrchom pevných materiálov, strojov, technických zariadení a s kvapalinami,
b) [bookmark: paragraf-8.odsek-2.pismeno-b.text][bookmark: paragraf-8.odsek-2.pismeno-b]druh, trvanie a úroveň záťaže teplom alebo záťaže chladom, 
c) preventívne a ochranné opatrenia pre pracovné činnosti súvisiace so záťažou teplom alebo záťažou chladom s prihliadnutím na vek, zdravotný stav, individuálne fyzické schopnosti a zručnosti zamestnanco a pitný režim zamestnancov,
d) plán riadenia rizika.“.

3. § 9 sa vypúšťa.
Čl. II
Táto vyhláška nadobúda účinnosť 1. októbra 2026. 

